Official Journal L 101 , 17/04/1986 P. 0037 - 0039

Finnish special edition: Chapter 3 Volume 20 P. 0188

Swedish special edition: Chapter 3 Volume 20 P. 0188



ROZHODNUTIE KOMISIE z 11. marca 1986, ktorým sa ustanovujú metódy monitorovania úžitkovosti a metódy určovania genetickej hodnoty čistokrvných plemenných zvierat hovädzieho dobytka (86/130/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 77/504/EHS z 25. júla 1977 o čistokrvných plemenných zvieratách hovädzieho dobytka[1], naposledy zmenenú a doplnenú zmluvou o pristúpení Grécka, a najmä na jeho prvý odsek článku 6 ods. 1, keďže v rámci prvého odseku článku 6 ods. 1 smernice 77/504/EHS je úlohou Komisie určiť v súlade s postupom stanoveným v článku 8 uvedenej smernice metódy monitorovania úžitkovosti a metódy určovania genetickej hodnoty dobytka; keďže metódy na monitorovanie úžitkovosti a určovanie genetickej hodnoty dobytka, ktoré sa už používajú v členských štátoch, sú zhruba podobné; keďže je preto potrebné viac zosúladiť odlišnosti týchto metód, aby sa dali porovnať výsledky; keďže opatrenia stanovené v tomto rozhodnutí sú v súlade so stanoviskom Stáleho výboru pre zootechniku, PRIJALA TOTO ROZHODNUTIE: Článok 1 Metódy monitorovania úžitkovosti a metódy určovania genetickej hodnoty čistokrvných plemenných zvierat hovädzieho dobytka budú tie, ktoré sú stanovené v prílohe tohoto rozhodnutia. Článok 2 Toto rozhodnutie je adresované členským štátom. V Bruseli 11. marca 1986 Za Komisiu Frans ANDRIESSEN podpredseda PRÍLOHA Genetická hodnota jedinca hovädzieho dobytka sa môže vypočítať použitím jednej alebo kombináciou nasledovných metód a všetky údaje, ktoré vyplynú z výsledkov testovania, budú dostupné: 1. Testovanie úžitkovosti i) Testovanie úžitkovosti v testovacej stanici a) Uvedie sa názov orgánu alebo úradu, zodpovedajúceho za stanicu, a názov príslušného úradu pre výpočet a zverejnenie výsledkov. b) Uvedie sa spôsob skúšky a počet testovaných zvierat. c) Zreteľne sa uvedú nasledovné údaje: - podmienky pre zaradenie do stanice, - úžitkovosť býka pred vstupom do stanice, ak to prichádza do úvahy, - vlastník a maximálny vek mladých býkov, zaradených do stanice v čase testovania a vekové rozpätie súčasných býkov na stanici, - dĺžka adaptačnej doby a doba testovania v stanici, - druh kŕmnej dávky a systém kŕmenia. d) Pre zaznamenávanie vlastností; minimum, ktoré sa musí zaznamenať, je živá hmotnosť. Pre chov na mäso okrem toho ešte príjem krmív a osvalenie. e) Metóda používaná na odhad genetickej hodnoty musí byť objektívna. Genetická hodnota testovaných býkov sa musí určiť ako plemenná hodnota alebo aktuálnym porovnávaním každej vlastnosti. ii) Testovanie úžitkovosti v poľnohospodárskom podniku Testovanie úžitkovosti sa môže vykonať mimo stanice za predpokladu, že na konci testovania sa môže plemenná hodnota vypočítať pri dodržaní stanovených zootechnických zásad. 2. Kontrola mliekovej úžitkovosti a odhad plemennej hodnoty dojníc pre ukazovatele mliekovej úžitkovosti Záznamy o dojivosti používané na odhad plemennej hodnoty dojníc sa musia získavať v rámci oficiálneho systému kontroly mliekovej úžitkovosti v súlade s normami stanovenými Medzinárodným výborom pre kontrolu úžitkovosti zvierat, ktoré produkujú mlieko. Uvedie sa názov orgánu alebo úradu, zodpovedajúceho za výpočet a zverejnenie výsledkov. Záznamy používané na určenie plemennej hodnoty dojníc musia: - mať na účely výpočtu štandardnú dĺžku laktácie 305 dní, - byť vhodnými prostriedkami prispôsobené akýmkoľvek dôležitým vplyvom prostredia. Metóda, používaná na odhad genetickej hodnoty musí byť nestranná a výsledok musí byť vyjadrený ako predpovedaný rozdiel alebo plemenná hodnota s príslušnou presnosťou pre všetky ukazovatele. Musí sa uviesť podrobný popis použitej metódy alebo odvolanie naň. Treba definovať hodnotené vlastnosti, musí sa uviesť základná referencia a štandardná odchýlka vlastností a treba udať dátum výpočtu. 3. Kontrola dedičnosti a) Uvedie sa názov orgánu alebo úradu, zodpovedajúceho za stanicu, a názov príslušného úradu pre výpočet a zverejnenie výsledkov. b) Genetická hodnota plemenníka sa vypočíta odhadom vlastností vhodného počtu jeho potomkov vo vzťahu k: i) ukazovateľom dojivosti: - musí sa uviesť podrobný popis metódy kontroly dedičnosti alebo odvolanie naň, - dcéry by sa mali vyberať náhodne selektovať a nemalo by sa s nimi selektívne zaobchádzať, - prvé laktácie sa musia použiť, ďalšie laktácie sa použiť môžu; použité laktačné záznamy musia mať maximálnu dĺžku 305 dní a získavajú sa v rámci oficiálneho systému kontroly mliekovej úžitkovosti v súlade s normami, stanovenými Medzinárodným výborom pre kontrolu úžitkovosti zvierat, ktoré produkujú mlieko, - vplyvy iné ako genetická hodnota plemenníka sa musia pri určovaní plemennej hodnoty alebo predpovedaných rozdielov eliminovať vhodnými postupmi, - množstvo a zloženie mlieka a iné relevantné údaje sa zahrnú do výpočtu plemenných hodnôt alebo predpovedaných rozdielov, - ak sú k dispozícii údaje, týkajúce sa plodnosti a životaschopnosti potomstva, zverejnia sa, - metóda, použitá na odhad plemenných hodnôt alebo predpovedaných rozdielov, musí byť nestranná, - pri hlavných zaznamenávaných produkčných vlastnostiach sa výsledky musia zverejniť vo forme predpovedaného rozdielu alebo plemenných hodnôt s príslušnou presnosťou. Treba definovať hodnotené vlastnosti, musí sa uviesť základná referencia a štandardná odchýlka vlastností a treba udať dátum výpočtu. ii) ukazovateľom produkcie hovädzieho mäsa: - musí sa uviesť podrobný popis metódy kontroly dedičnosti alebo odvolanie naň, - potomstvo by sa nemalo selektovať a ani by sa s ním nemalo selektívne zaobchádzať, - rozlišujú sa štyri typy kontroly dedičnosti: A. centrálne testovanie v špecializovaných jednotkách na kontrolu dedičnosti; B. plánovaná kontrola dedičnosti v kooperujúcich komerčných subjektoch, produkujúcich hovädzie mäso; C. analýza údajov zo záznamov poľnohospodárskych podnikov o plemenných a/alebo úžitkových stádach. Potomstvo by sa malo rozdeliť medzi stáda tak, aby bolo možné platné porovnávanie býkov; D. dáta prieskumného typu, získané o konkrétnom potomstve na predajných miestach a bitúnkoch. Pri typoch A a B sa musia zvieratá vyberať náhodne v mladom veku a zaradiť spoločne do existujúcich skupín, vyvážených vzhľadom na býky, ktorých sa to týka. Pri typoch C a D sa pri odhadovaní plemennej hodnoty býkov musia použiť všetky kvalifikované záznamy - býky v kontrole dedičnosti sa musia použiť náhodne v stádach, z ktorých sa plánuje obstarať potomstvo na testovanie (kontrolu), - vplyvy iné ako genetická hodnota plemenníka sa musia pri určovaní plemennej hodnoty alebo predpovedaných rozdielov eliminovať vhodnými postupmi, - charakteristika jatočného jedinca (ak je to časťou selekčného programu) a jeho kvalita a iné relevantné údaje sa zahrnú do výpočtu plemenných hodnôt, - ak sú k dispozícii údaje, týkajúce sa plodnosti a životaschopnosti potomstva, zverejnia sa, - metóda použitá na odhad plemenných hodnôt musí byť objektívna, - pri hlavných zaznamenávaných vlastnostiach sa výsledky musia v čo najväčšej miere zverejniť vo forme predpovedaného rozdielu alebo plemenných hodnôt s príslušnou presnosťou. Treba definovať hodnotené vlastnosti, musí sa uviesť základná referencia a štandardná odchýlka vlastností, a treba udať dátum výpočtu. ________________________________________ [1] Ú. v. ES L 206, 12.8.1977, s. 8.